section_heading: Utjecaj
paragraph_text: Po uzoru na Poljsku, ista inicijativa pokrenuta je i u Irskoj i u Velikoj Britaniji, u kojoj se dan „Molitve na obali” (duž obala Engleske, Škotske i Walesa) održao 27. travnja 2018., na pedesetu godišnjicu donošenja Zakona o pobačaju (eng. Abortion act). Molilo se na nakanu Gospi „za buđenje i obnovu kršćanstva u Britaniji, za sprječavanje pobačaja, te za mir u svijetu” pod geslom Jer gdje su dvojica ili trojica sabrana u moje ime, tu sam i ja među njima (Mt 18,20). Prije same molitve na granicima, za vjernike je organizirana duhovna i tjelesna priprema kroz kateheze, duhovne obnove i četrdesetodnevni post.<ref> Međugorje info Aleteia/Book.hr: Katolici u Velikoj Britaniji organiziraju molitvu krunice duž britanske obale po uzoru na Poljsku i Irsku , www.medjugorje-info.com, 16. veljače 2018. (pristupljeno 17. veljače 2018.)  Okupilo se više od 30 000 katolika na 400 mjesto duž obala Ujedinjenoga Kraljevstva, što je bilo najveće okupljanje katolika u UK-u od posjeta pape Benedikta XVI. 2010. godine, kada je papinom posjetu nazočilo 65 000 vjernika.<ref> 30,000 British Catholics form a living Rosary on the Coast BeeCatholic, beecatholic.com, 1. svibnja 2018. (pristupljeno 1. svibnja 2018.)  Osim brojnih priobalnih naselja, molilo se između ostalog i u Cardiffu, Southamptonu, Portsmouthu, a molitvi se priključio i Suvereni malteški vojni red kao i molitvena skupina iz Katalonije.<ref>PICTURES: Thousands of Catholics pray rosary around the coast of Britain Catholic Herald, catholicherald.co.uk (pristupljeno 1. svibnja 2018.)